Improviis.ee

Perekond Palmi Sõbrapäeva kontsert
2023-02-14 18:30 - 20:00 UTC | Saue Kontserdisaal

SCI-FI SAINTS - Muusikaga talvest kevadesse 2023
2023-03-14 18:30 - 20:30 | Saue Kontserdisaal
New Orleans Funk & Soul
New Orleansis sulanduvad kokku paljude eri rahvuste, eriti prantslaste, põlisameeriklaste, aafriklaste ja lääne-indiaanlaste kultuurid. Paljud New Orleansi elanikud, kes saabusid Haitilt, tõid endaga kaasa Voodoo-kultuuri koos sealsete trummide ja muusikaga. New Orleans ei ole mitte ainult jazzi sünnikodu, vaid siit on pärit ka erimaiguline funk- ja soulmuusika, mis tähistab oma Kariibi mere äärset ja Ameerika päritolu. Sci-Fi Saints on Tallinnas sündinud ansambel, mis koondab muusikuid nii Eestist kui Ameerikast. Laulja Mike Dynamo juhtimisel tuuakse kuulajateni muusika New Orleansi kahe kõige mõjukama bändi, The Metersi ja Neville Brothersi repertuaarist.
Koosseisus:
Mike Dynamo (vokaal)
Kristen Kütner (kitarr)
Jason Hunter (klahvpillid ja trompet)
Madis Katkosilt (trummid)
Joosep Talumaa (basskitarr)

Piazzolla võlumaailm
2023-04-04 18:30 - 20:00 | Saue Kontserdisaal

Avakontsert
2023-09-26 18:30 - 20:00

Kitarrimuusika õhtu "Jaan Jaanson & Mart Soo"
2024-02-13 18:30 - 20:00

"Viinist Pariisi" Ralf Taal & Kai Taal
2024-03-19 06:30 - 20:00 | Saue Kontserdisaal

"Valgre ja Lõõm" Džass-keelpillikvintett
2024-04-16 06:30 - 20:00 | Saue Kontserdisaal

Muusikaga talvest kevadesse - Brasiilia muusika ja omalooming
2024-05-07 18:30 - 20:00 | Saue Kontserdisaal

Avakontsert
2024-09-17 18:30 - 20:00 | Saue Kontserdisaal

DUO - Viatcheslav Novikov & Toivo Unt
2024-10-15 18:30 - 20:30 | Saue Kontserdisaal
Pianist Vjatšeslav Novikov on sündinud Harkovis, Ukrainas. Alates 1989. aastast elab ja töötab Soomes.
Ta on õppinud Kiievi Konservatooriumis prof Vsevolod. Toplini (Heinrich Neuhasi õpilane) ning Moskva
Konservatooriumis A. Aleksandrovi juures. Novikovi muusikaline tähelend algas Kiievi Filharmoonia
solistina. Ta on ka Kiievi Trio asutajaliige. Mõlema kollektiiviga on Novikov esinenud endise Nõukogude
Liidu paljudes paikades. Viimastel aastatel on ta aga solisti ja kammermuusikuna üles astunud
Venemaal, Brasiilias, Jaapanis, Ukrainas, Saksamaal, Türgis. 1996. aasta novembris esines Vjatšeslav
Novikov üle hulga aja taas Eestis, pälvides publiku ja kriitikute samavõrd vaimustunud vastuvõtu («Sel
õhtul oli saalis tunda geniaalsuse hõngu» - Lilian Semper, Eesti Päevaleht 1998), nagu on tavaks Novikovi
uuel kodumaal Soomes («Novikov kuulub klaverit mängivate mõtlejate eliiti» - Seppo Heikinheimo,
Helsingin Sanomat 1989). Kõik ta senised klaveriõhtud Eestis on pälvinud vaimustunud vastuvòtu,
kõrgelt on hinnatud tema meistriklasse. Novikovile on eriti lähedased klassikalis-romantilise ajastu
heliloojad – Mozart, Beethoven, Schubert, Chopin - kelle loomingut ta tõlgitseb ainulaadse poeetilisuse
ja sügavusega.
Kontrabassimängija Toivo Unt lõpetas 1971 Tallinna Muusikakeskkooli ja Tallinna Riikliku
Konservatooriumi Meeme Saareväli juures. Ta on töötanud 1969. aastast Estonia orkestrandina, olnud
nelja jazzballeti idee autor ja eestvedaja („In The Mood”, „Stillpoint”, „Black and White”, „Night and
Day”). Alates 1982. aastast õpetab Georg Otsa nimelises Tallinna Muusikakoolis (2023.aastast MUBAs)
jazzkontrabassi- ja ansambliklassi ning eesti muusika ajalugu.”. Unt on festivali Nõmme jazz ning noorte
džässmuusikute konkursi algataja ja kunstiline juht. 2011 aastal asutas ta pop-jazz osakonna Sillamäe
Muusikakoolis, on selle juhataja ja õppejõud. Toivo Unt on mänginud rahvusvahelistes ansamblites,
nagu Scan Trio 1989, Baltic Quartet 1992, Spirit of Life Ensemble (USA), Art of Trio (Jaapan–USA), Dave
Kikoski trio (USA), Classics in Jazz (Ukraina–USA), osales Raimonds Pauls trio koosseisus projektis „Bach.
Pauls. Kamer” . Salvestanud Eesti Raadiole mitmesuguste koosseisudega üle 400 pala, osalenud üle 30
heliplaadi salvestusel.
Koostöö Vjatšeslav Novikoviga algas 2000. aastate algul. 2005. Aastal andis trio välja plaadi Paintings
koosseisus Vjatšeslav Novikov/klaver-Toivo Unt/kontrabass-Brian Melvin /löökpillid, mida kriitikud on
kõrgelt hinnanud nii Eestis kui ka välismaal.

Maksim Štšura klaveriõhtu "Tantsu apoteoos"
2024-11-05 06:30 - 20:00 | Saue Kontserdisaal

Rauno Pella Project
2024-12-03 18:30 - 20:00 | Saue Kontserdisaal
Henno Kelp (basskitarr)
Marianne Leibur (vokaal)
Oliver Kilk (kitarr)
Rober Leht (trummid)
Lauri Karu (kitarr)
Rauno Pella (kitarr / klahvpillid)

RP Project sai alguse 2013. aasta jaanuaris sooviga luua kompromissitut muusikat, mis on segu eri stiilidest (jazz, progressive rock, americana, singer-songwriter, funk, ambient jpt). Projektis live-koosseisus osalevad tunnustatud muusikud, kes rütmimuusika maastikul pikemalt või lühemalt panuse andnud: Henno Kelp (basskitarril), Oliver Kilk (kitarril), Lauri Karu (kitarril), Robert Leht (trummid), Madis Muul (klahvpillid) ja Marianne Leibur (vokaal).
RP Project loomingus on salvestatud materjalil kaasa teinud kümneid külalismuusikuid Eestist, Rootsist, Suur-Britanniast ja Saksamaalt, kellest tuntuimad on jazz fusioni trummimängu legend Morgan Ågren, Steven Wilsoni kitarrist Niko Tsonev, Babelsbergi Filmiorkester Saksamaalt ning Eesti tipp jazzmuusikutest tuleks kindlasti mainida ka Kristjan Randalu, Mairo Marjamaa, Marek Talts, Heikko Remmel, Keio Vutt jpt.
Kontserdil esinetakse eelpool mainitud väiksema koosseisuga. Esitusele tuleb peamiselt muusika 2024. aasta 15. mail ilmunud teiselt RP Project sooloalbumilt "Blue Frost", kuid sekka kuuleb ka palasid eelmiselt kauamängivalt "When Light Embraced The Dark".

Eesti muusika radadel
2025-02-11 06:30 - 19:00 | Saue Kontserdisaal

Crossroads
2025-03-04 18:30 - 20:00 | Saue Kontserdisaal

Saksofoniga Läänemerest Vahemereni
2025-04-01 18:30 - 20:00 | Saue Kontserdisaal

Rubundi
2025-04-29 18:30 - 20:00 | Saue Kontserdisaal

Visioon 2025
2025-06-06 - 2025-06-07

XXVIII Loomingu ja Improvisatsiooni Päevad
2025-05-11 08:00 - 2025-05-13 17:00 | Saue Muusikakool, Nurmenuku tn 9, Saue, Harjumaa, Eesti
https://www.noortejazz.ee/et/improvisatsioonipaevad

Zhenja Gimer workshop! (Osalemine tasuta!)
2025-06-07 11:00 - 14:00 | Philly Joe´s Jazz Club Tallinn
Zhenja Gimer on Helsingis elav Soome jazzpianist ja klarnetist, kes on tuntud oma tegevuse poolest swing- ja happy jazz’i vallas. Ta on õppinud muusikaakadeemias ning valdab mitmeid instrumente, sealhulgas klaverit, klarnetit ja saksofoni. Gimer on tuntud interpreet, bändiliider ja pedagoog, kes on esinenud koos rahvusvaheliste tippmuusikutega ning on olnud Pori Jazz festivali püsiesineja juba üle 20 aasta.

Avakontsert - Flow Rea
2025-09-09 18:30 - 20:00 | Saue Kontserdisaal
Flow Rea kujutab endast põnevat kollektiivi, mis on tulvil loomingulist energiat ja
uuendusmeelsust. Trio eestvedajaks on pianist Mathei Florea, kelle käe all sünnib
muusika, mis on saanud mõjutusi nii tema klassikalisest haridusest kui ka jazzi
rikkalikust maailmast. Mathei kõrval astuvad üles andekad muusikud Joosep
Talumaa ja Dmitri Nikolajevski, kelle mitmekülgne kogemus ja oskused loovad
ansamblile unikaalse helipildi. Flow Rea loominguline protsess on sünergia tulemus,
kus iga liikme ideed saavad ruumi ja toetust, et kasvada millekski erakordseks.
Nende muusika on eksklusiivne sulam hip-hopist, soulist ja jazzist, kus kõlab
inspiratsioon sellistelt artistidelt nagu Alfa Mist ja Yussef Dayes. Ansambel avaldas
2023 aasta lõpus oma debüütsingli ja muusikavideo “Pulse” Flow Rea siht on jõuda
kuulajateni, kes hindavad jazzi keerukust ja värskeid helisid, aga ka neile, kes
otsivad midagi uut väljaspool tavapärast popkultuuri.
• Mathei Florea on Eestist pärit pianist, kes lõpetas klassikalise klaveri erialal
Tallinna Muusikakeskkooli. Pärast kooli lõpetamist avanes talle hoopis teistsugune ja
uudsust pakkuv jazzmuusika maailm Georg Otsa nimelises muusikakoolis. Mathei
jätkas oma õpinguid Kristjan Randalu juhendamisel Eesti Muusika- ja
Teatriakadeemias ning hiljem läks Skurup Folkhögskolasse (Rootsi). 2020. aastast
omab noor pianist bakalaureusekraadi Berliini Jazz Instituudist. Berliinis olid ta
õppejõududeks Kurt Rosenwinkel, John Hollenbeck, Jim Black, Sebastian Studnitzky
jt. Lisaks võttis ta ka heliloomingu eratunde Petros Klampanise käest. Viimastel
aastatel on Matheid seostatud erinevate projektidega arvukate jazzartistide ja
ansamblitega nii Eestist kui välismaalt, näiteks "Mathei Florea New Grounds” Foyl
Aka", "New Wind Jazz Orchestra"; jt. Mathei Florea New Grounds pälvis 2025. aastal
aasta jazzansambli tiitli.
• Joosep Talumaa on Eesti muusik, kes on kogenud kitarrist ja bassist. Ta on
läbinud põhjaliku muusikaõppe, alustades Saue Muusikakoolist, kus ta keskendus
kitarriõppele. Seejärel jätkas ta Eesti Muusika- ja Teatriakadeemias, kus ta lõpetas
bakalaureuseõppe jazzmuusika osakonnas kitarri erialal. Ta on olnud nii kitarrist kui
ka bassist ning teinud koostööd mitmete Eesti tuntud artistidega näiteks Ott Lepland,
Sofia Rubina-Hunter ja Uku Suviste
• Dmitri Nikolajevski on üks eesti nõutumaid trummareid, kes esineb nii popartistide
kui ka jazzartistidega. Tuntumad nendest on JT Conception, Sofia Rubina. JT
Conceptioni koosseisus võitis ka ta aasta jazzansambli tiitli.

Meie!
2025-09-30 18:30 - 20:00 | Saue Kontserdisaal
Eesti Kammermuusika Ühingu hooaja avab rütmikalt Estonian Percussion Group uue kavaga MEIE!
Kavas on Lepo Sumera, Steve Reichi, Evelin Seppari muusika ning esmakordselt Eestis Philip Glassi heliteos "Aguas da Amazonia", kus lisaks tavapärasematele löökpillidele on muusikainstrumentidena laval ka klaaskausid ja -pudelid. Kuidas need kõlavad? Tulge kuulama!
„Olgu see siis suurejooneline kontserdisaal või intiimne lava, Estonian Percussion Group'i esinemised pakuvad publikule kõikjal unustamatuid elamusi ja emotsioone.
Ansambli kirg muusika vastu peegeldub igas noodis, iga löögi täpsuses ning rütmi jõus - nende koosmäng liidab erinevaid generatsioone ja sulatab klassikalise ning levimuusika ühtseks harmooniliseks tervikuks.”
MEIE!
26.09.2025 kell 19:00 Paide Muusika-ja Teatrimaja
27.09.2025 kell 19:00 Fotografiska Tallinn
30.09.2025 kell 18:30 Saue Kontserdisaal
Lepo Sumera Meie!
Steve Reich Mallet Quartet
Lepo Sumera Pala aastast 1981
Evelin Seppar Axis
Philip Glass Aguas da Amazonia
eestikammermuusika.ee
estonianpercussiongroup.ee
